পঞ্চগড় জেলা স্টেডিয়াম

পঞ্চগড় জেলা স্টেডিয়াম বাংলাদেশের একটি জেলা পর্যায়ের স্টেডিয়াম। স্টেডিয়ামটি পঞ্চগড় জেলার প্রধান ডাকঘরের দক্ষিণ পাশের স্টেডিয়াম রোডে অবস্থিত। এই স্টেডিয়ামে বাংলাদেশের জাতীয় দিবস সমূহের বিভিন্ন কর্মসূচি; জেলার বিভিন্ন ক্রীড়া বিশেষ করে ক্রিকেট, ফুটবল, হ্যান্ডবল, ভলিবল, কাবাডি, ক্রীড়া প্রশিক্ষণ ও কনসার্ট অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে। কাঠামো ও বৈশিষ্ট্য স্টেডিয়ামের অধিকৃত সীমায় পশ্চিম অংশে ১৪০ ফিট গ্যালারি ও উত্তর প্রান্তে একটি প্যাভিলিয়ন রয়েছে। মূল মাঠের বাইরে উত্তর-পূর্ব প্রান্তে ক্রিকেট অনুশীলন পিচ রয়েছে। পূর্ণাঙ্গ গ্যালারি নির্মিত হলে স্টেডিয়ামের মাঠ ডিম্বাকার হবে। আয়োজন নিয়মিত আয়োজন জাতীয় দিবস উদ্‌যাপনঃ এই স্টেডিয়ামে বাংলাদেশের স্বাধীনতা ও বিজয় দিবসে কুচকাওয়াজ, শারীরিক কসরত আয়োজিত হয়। ফুটবল প্রতিযোগিতাঃ এই ভেন্যুতে পঞ্চগড় জেলা ক্রীড়া সংস্থার আয়োজনে বিভিন্ন ফুটবল প্রতিযোগিতা, যেমন জেলা প্রশাসক গোল্ড কাপ নিয়মিত অনুষ্ঠিত হয়। উল্লেখযোগ্য আয়োজন কাবাডি প্রতিযোগিতা পঞ্চগড় পুলিশ প্রশাসনের উদ্যোগে এই ভেন্যুতে ২০১৫ ও ২০১৭ সালে আইজিপি কাপ জাতীয় যুব কাবাডি অনূর্ধ্ব-২১ প্রতিযোগিতা অনুষ্ঠিত হয়েছে। ভলিবল প্রতিযোগিতা এই স্টেডিয়ামটি মহিলাদের বিভিন্ন ক্রীড়া প্রতিযোগিতার জন্য প্রসিদ্ধ। পঞ্চগড় জেলা মহিলা ক্রীড়া সংস্থার আয়োজনে এই ভেন্যুতে জেলার ছয় উপজেলা দল নিয়ে ২০১৫ সালে প্রমীলা ভলিবল প্রতিযোগিতা এই ভেন্যুতে আয়োজিত হয়েছে। ক্রিকেট প্রতিযোগিতা বাংলাদেশ ক্রিকেট বোর্ডের ব্যবস্থাপনায় পঞ্চগড় জেলা ক্রীড়া সংস্থার আয়োজনে এই ভেন্যুতে ২০১৬ হতে নিয়মিত ইয়াং টাইগার্স জাতীয় ক্রিকেট প্রতিযোগিতা অনুষ্ঠিত হচ্ছে। কনসার্ট এই ভেন্যুতে বেশ কয়েকটি উল্লেখযোগ্য কনসার্ট অনুষ্ঠিত হয়েছে: সংস্কার ১৯৯২-১৯৯৩ সালে আটাশ লক্ষ ঊননব্বই হাজার টাকা ব্যয়ে স্টেডিয়ামটির প্রাথমিক সংস্কার করা হয়। ২০১৩ সালে স্টেডিয়ামটির ভূমি উন্নয়ন, মাঠের উন্নয়ন, দোতলা প্যাভিলিয়ন ভবন নির্মাণ, সারফেস ড্রেন নির্মাণ ও গ্রিল ফেন্সিং নির্মাণ সংস্কার-উন্নয়নের জন্য ক্রীড়া মন্ত্রণালয় থেকে তিন কোটি আট লাখ পঁয়ত্রিশ হাজার টাকা বরাদ্দ দেওয়া হয়। অন্যান্য ব্যবহার ২৫ জানুয়ারি, ২০১৬ঃ এই স্টেডিয়ামে পঞ্চগড় ফায়ার সার্ভিস ও সিভিল ডিফেন্সের সহযোগিতায় জেলা প্রশাসনের আয়োজনে ভূমিকম্পে সচেতনতা সৃষ্টির লক্ষ্যে মহড়া হয়েছে। আরও দেখুন বাংলাদেশের স্টেডিয়ামের তালিকা বাংলাদেশের আন্তর্জাতিক ক্রিকেট স্টেডিয়ামের তালিকা তথ্যসূত্র বহিঃসংযোগ বোদা উপজেলার প্রখ্যাত ব্যক্তিত্ব ওয়েব্যাক মেশিনে আর্কাইভকৃত ৭ জুলাই ২০১৯ তারিখে পঞ্চগড় জেলার খেলাধুলা ও বিনোদন ওয়েব্যাক মেশিনে আর্কাইভকৃত ৪ জুলাই ২০১৯ তারিখে